VISAGINO ČESLOVO SASNAUSKO MENŲ MOKYKLA

TVIRTINU

\_\_\_\_\_\_\_\_\_\_

Direktorė

EDUKACINIŲ RENGINIŲ PROJEKTAS,

KONCERTŲ, PARODŲ CIKLAS

„SRETENSKIJE VSTREČI“

(TĘSINYS)

2015 m.

2

I. INFORMACIJA APIE PAREIŠKĖJĄ

1. Institucijos pavadinimas: Visagino Česlovo Sasnausko menų mokykla.

2. Adresas: Festivalio g. 3a, Visaginas.

3. Telefonas: 8(386)61326, Faksas 8-38631316, El.paštas muzika@sugardas.lt.

4. Institucijos vadovė: Česlava Pimpienė.

5. Projekto vadovės: Tamara Korikova ir Irina Zacharenko.

6. Darbovietė, pareigos: Tamara Korikova – Česlovo Sasnausko menų mokyklos mokytoja metodininkė, adresas – Taikos pr. 72a-55, tel. 868933491. Irina Zacharenko – Česlovo Sasnausko menų mokyklos mokytoja metodininkė, adresas – Jaunystės g. 11-53, tel. 867651735.

II. INFORMACIJA APIE PROJEKTĄ

1. Projekto pavadinimas: Edukaciniai renginiai, koncertų, parodų ciklas „Sretenskije vstreči”.

2. Projekto vykdymo laikas 2015 – 2018 m. m.

III. PROJEKTO ORGANIZATORIAI

Visagino Česlovo Sasnausko menų mokykla.

Projekto įgyvendinimo grupė:

Tamara Korikova, Visagino Česlovo Sasnausko menų mokyklos mokytoja metodininkė – projekto idėjos autorė, projekto vadovė atsakinga už įsipareigojimų įvykdymą, finansinių bei dalykinių ataskaitų pateikimą.

Irina Zacharenko, Visagino Česlovo Sasnausko menų mokyklos mokytoja metodininkė, Jono Krikštytojo Gimimo stačiatikių cerkvės choro vadovė – atsakinga už įsipareigojimų įvykdymą, už programų sudarymą ir pateikimą.

Česlava Pimpienė, Visagino Česlovo Sasnausko menų mokyklos direktorė – koordinatorė, projekto kūrybinės grupės narė.

Vilija Ginaitienė, Visagino Česlovo Sasnausko menų mokyklos direktorės pavaduotoja ugdymui – koordinatorė, projekto kūrybinės grupės narė.

IV. PROJEKTO VYKDYTOJAI

Visagino Česlovo Sasnausko menų mokyklos mokiniai ir mokytojai;

Visagino dailininkų klubas „Kvadratas“, vadovas Andrej Denisenko;

Jono Krikštytojo Gimimo stačiatikių cerkvės choras;

Visagino Šv. Panteleimono stačiatikių cerkvės choras;

2

Visagino kultūros centro vokalinis kolektyvas „Orfej“, vadovė Ana Tarakanova;

Vokalinis duetas „Rondo“, Tatjana Antipina ir Irina Zacharenko, vadovė Margarita Solovjeva;

Visagino periodinio laikraščio korespondentė Ina Negoda.

V. PROJEKTO PARTNERIS

Visagino Šv. Panteleimono stačiatikių cerkvės parapijos bendruomenė, vyriausias šventikas, Josif Zeteješvili.

Visagino kultūros centras, direktorė Danutė Markūnienė.

VI. KLAUSYTOJAI

Visagino miesto visuomenė, įvairaus amžiaus suaugusieji, vaikai bei mokiniai. Visagino Šv. Panteleimono stačiatikių cerkvės parapijos bendruomenė.

VII. PROJEKTO TIKSLŲ, UŽDAVINIŲ IR PEIKŠMĖS APIBŪDINIMAS

Edukacinių renginių projektas koncertų, parodų ciklas „Sretenskije vstreči“ parengtas remiantis daugiau nei 15 metų darbo patirtimi – koncertų-paskaitų bei parodų organizavimu dvasiname kultūros centre prie stačiatikių Šv. Panteleimono cerkvės. Ši veikla sulaukė klausytojų susidomėjimo ir pritarimo, todėl yra tęsiama.

Tikslai ir uždaviniai: klausytojų švietimas ir meninis ugdymas; krikščioniškų vertybių bei tautinių kultūros tradicijų puoselėjimas ir sklaida, jaunųjų atlikėjų kūrybinių galių atskleidimas ir vystymas, įvairaus amžiaus dalyvių bei klausytojų komunikavimo galimybė.

Renginių metu klausytojai bus supažindinami su krikščioniškomis idėjomis, geriausiais krikščioniškosios kultūros pavyzdžiais – muzikos meno kūriniais ir pasaulinio vaizduojamojo meno šedevrų iliustracijomis.

Šiuolaikiniame pasaulyje dažnai krikščioniškos šventės bei simboliai naudojami komerciniais, o ne dvasiniais tikslais. Dalyvaudami šiame projekte klausytojai, o taip pat ir dalyviai turės galimybę ne tik įgyti žinių, patirti kultūrinių įspūdžių, bet ir turtinti savo dvasinį pasaulį, ugdyti tolerancijos, komunikavimo įgūdžius.

Krikščioniškomis vertybėmis pagrįstas jaunosios kartos gyvenimas – kelias į sėkmę, asmenybės tobulėjimą, atspirtis nuo negatyvių nūdienos reiškinių – nusikalstamumo, narkomanijos, alkoholizmo, polinkio į sektantiškumą.

VIII. PROJEKTO TĘSTINUMAS, PERSPEKTYVOS

Patirties, žinių, idealų ir gyvenimo vertybių perdavimas jaunajai kartai.

Neformalaus publikos bendravimo su atlikėjais galimybė. Jaunimo kūrybinės iniciatyvos skatinimas bei naujų meno kolektyvų susikūrimo galimybė.

3

EDUKACINIŲ RENGINIŲ PROJEKTAS

KONCERTŲ, PARODŲ CIKLAS „SRETENSKIJE VSTREČI“

PRIEDAS

PROJEKTO VYKDYTOJAI

APRAŠAS

Visagino dailininkų klubas „Kvadratas“

Visagino dailininkų klubas „Kvadratas“ įkurtas 1999 m., klube – 20 narių, vadovas - Andrej Denisenko.

Klubas atstovauja įvairioms dailės sritims – nuo realizmo iki avangardo. „Kvadratas“ ne kartą dalyvavo respublikinėse bei tarptautinėse parodose, klubo nariai buvo apdovanoti diplomais. Klubas yra išleidęs kalendorių su savo dailininkų darbų reprodukcijomis.

Klubo tikslai: propaguoti vaizduojamąjį meną kaip asmenybės dvasinio progreso priemonę; organizuoti Visagino menininkų dalyvavimą dailės parodose; sudaryti sąlygas savamoksliams vyresnės kartos Visagino dailininkams bendrauti ir bendradarbiauti su kuriančiu meną miesto jaunymu; teikti dailės paslaugas miesto gyventojams.

Visagino Česlovo Sasnausko menų mokyklos mokytojų vokalinis duetas „Rondo“.

Vokalinis duetas – Tatjana Antipina ir Irina Zacharenko, vadovė – koncertmeisterė Margarita Solovjeva.

1994 m. susibūrė mokytojų ansamblis. Šis kolektyvas dalyvavo daugelyje Č. Sasnausko menų mokyklos, Visagino miesto bei Respublikinių renginių: koncertų, festivalių, konkursų.

Kolektyvo repertuarą sudarė įvairių laikotarpių, stilių ir žanrų vokalinė muziką, iš viso atlikta apie 100 kūrinių.

2005 m. savo kūrybos dešimtmečio proga, vokalinis ansamblis išleido kompaktinę garso plokštelę. Beveik kiekvienais metais vokalinis duetas „Rondo“ rengia teminius koncertus Visagino miesto visuomenei – „Muzika iš kino filmų“, „Margaspalviai dainų puslapiai“ ir kt.

Visagino kultūros centro vokalinis kolektyvas „Orfej“.

Vokalinis kolektyvas „Orfej“, įkurtas 1993 m., subūrė Visagino solistus-vokalistus, propaguojančius klasikinę muziką – užsienio kompozitorių vokalinius kūrinius, operų ir operečių arijas, rusų romansus. Ansamblio vadovė – Ana Tarakanova.

Vokalinis ansamblis „Orfej“ dalyvauja Visagino miesto renginiuose, organizuoja teminius koncertus, rengia koncertines programas kartu su kitais Visagino vokaliniais kolektyvais.

Kolektyvas mielai koncertuoja Lietuvoje ir Latvijoje, sėkmingai dalyvauja respublikiniuose

konkursuose bei festivaliuose, taip pat „Sidabriniai balsai“ ir „Aukštaitijos žiedynai“.

4

Visagino Jono Krikštytojo Gimimo stačiatikių cerkvės choras.

Choras įkurtas 1992 metais. Jį sudaro 12 giesmininkų. Kolektyvo repertuare – sakralinės giesmės, stačiatikių šventikų ir kompozitorių klasikų kūriniai. Dauguma choro dalyvių – menų mokyklos mokytojai ir mokiniai. Nuo 1998 m. kolektyvas dalyvavo Tarptautiniuose (Lietuvoje, Lenkijoje, Latvijoje) ir Respublikiniuose (Vilniuje, Visagine, Utenoje) festivaliuose, Visagino miesto šventėse. Cerkvės choro regentė – Irina Zacharenko.